banjar: BUBUHAN Palui, Garbus wan Tulamak tapaksa singgah di warung nang murah wayah bajajalanan ka Banjar. Sababnya, bubuhannya sudah kahabisan duit imbah batatukar macam-macam, tamasuk pasanan anak wan bini. Supaya kita ada ungkus bulik maka kita makanan di sini haja lawan bajanji mamasan makanannya jangan nang larang, iwaknya cukup tahu wan tempe haja. Bulih batambah tapi nasinya haja kada bulih batambah iwaknya, ujar Palui mambawai masuk ka warung. Bulih lah Lui kalu aku mamasan hayam babanam? ujar Tulamak managuk liur malihat urang mambanam hayam. Kada bulih, hari ini kita makan tahu wan tempe haja. Kalu handak hayam babanam boleh ai tapi baunya haja, ujar Palui. Kalu hintalu masak habang Lui, bulihlah? ujar Garbus umpat batakun. Kada bulih jua, karna sabarataan makanan nang bubuhan ikam sambat itu mangandung kolesterol kada baik gasan kasihatan. Amunnya tahu wan tempe, salain rasanya nyaman wan banyak pitamin wan proteinnya, ujar Palui panahunya. Imbah mamasan makanan lalu bubuhannya bahimat mambantas. Tulamak batambah nasi talu kali karna kanyanyamanan makan bapalit kecap wan sambal acan, biar iwaknya tahu wan tempe haja. Ayu Bus tambah lagi nasinya, ujar Palui manyuruh Garbus.
indo: Palui, Garbus, dan Tulamak terpaksa mampir di warung yang murah ketika jalan-jalan ke Banjar. Sebab, mereka sudah kehabisan uang setelah belanja macam-macam, termasuk pesanan anak dan istri. Supaya kita punya ongkos pulang, maka kita makan di sini saja dan berjanji memesan makanannya jangan yang mahal, lauknya cukup tahu dan tempe saja. Boleh nambah tapi nasinya saja, tidak boleh nambah lauknya, ujar Palui memngajak masuk ke warung. Apakah boleh Lui jika aku memesan ayam panggang? ujar Tulamak sambil meneguk liur melihat orang memanggang ayam. Tidak boleh, hari ini kita makan tahu dan tempe saja. Kalau mau ayam panggang boleh, tapi baunya saja. ujar Palui. Kalau telur sambal merah boleh Lui? ujar Garbus ikut bertanya. Tidak boleh juga, karena semua makanan yang kalian sebut itu mengandung kolesterol, tidak baik untuk kesehatan. Kalau tahu dan tempe, selain rasanya enak, banyak vitamin serta proteinnya, ujar Palui sok tahu. Setelah memesan makanan lalu mereka melahap makanan dengan cepat. Tulamak menambahkan nasi hingga tiga kali karena keenakan makan denga kecap dan sambal acan, walaupun lauknya tahu dan tempe saja.Ayo bos tambah lagi nasinya, ujar Palui menyuruh Garbus.